钦定古今图书集成/明伦汇编/官常典/第118卷 > 孔均
## 钦定古今图书集成/明伦汇编/官常典/第118卷 > 孔均

按：《后汉书孔僖传》：“平帝时，王莽秉政，乃封孔子后孔
均为褒成侯，追谥孔子为褒成宣尼公。及王莽败，失
国。”

按《阙里志》，“十六代均，字长平。初名莽，避王莽改名。敦
笃好学，有大才，征拜尚书郎，言辞清辨，奏对成章。平
帝元始元年，更封褒成侯，食邑二千户。五年，王莽篡
位，拜太尉，不就，三辞疾，乃得还，年八十一卒。生子志。”

===孔子建===按《后汉书孔僖传》：子建少游长安，与崔篆友善。及篆
仕王莽，为建新大尹，尝劝子建仕，对曰：“‘吾有布衣之
心，子有衮冕之志，各从所好，不亦善乎？请从此辞’。遂
归，终于家。”

按《兖州府志》：“子建，孔子十六代孙也。”